የአሰልጣኞች አሰተያየት | ኢትዮጵያ 1-1 ካሜሩን
በቶኪዮ ኦሊምፒክ የማጣሪያ ጨዋታ ሉሲዎቹ ካሜሩንን በባህር ዳር ኢንተርናሽናል ስታድየም አስተናግደው 1-1 ከተለያዩ በኋላ የሁለቱ ብሔራዊ ቡድን አሰልጣኞች አስተያት ሰጥተዋል።“ጨዋታው አልቋል ብለን አናስብም” ሠላም ዘርዓይስለ ጨዋታው ጨዋታው በሜዳችን ቢሆንም ከባድ እና አስቸጋሪ ነበር። በመጀመሪያው አጋማሽ ቡድኑን አክብዶ ከማየት አንፃር በእንቅስቃሴ ውስጥ በራስ  መተማመናችንን አጥተን ነበር። በሁለተኛው አጋማሽ ደግሞ ወዲያው እነሱ ማጥቃት በመጀመራቸው ምክንያት ቡድናችን ቅርፁን አጥቶ ነበር፤ ከዛ ግብ ተቆጠረብን። ግብ ከተቆጠረብን በኋላ በቀየርናቸው ተጫዋቾች ምክንያት ውጤቱን ለማስመለስ ሞክረናል። ማሸነፍ ባንችልም በአጠቃላይ ውጤቱ ጥሩ ነበር ።ስለ ተጫዋቾች የአካል ብቃት ችግርየአካል ብቃት ችግር እንዳለ እኔም አምናለሁ። አንደኛ የተሰጠን የዝግጅት ጊዜ ትንሽ ነው። ወደ 17 ቀን አካበቢ ብቻ ነው የተዘጋጀነው። ተጫዋቾቹ ደግሞ ከሁለት ወር በላይ እረፍት ላይ ስለነበሩ ከውድድር ከራቁ ረጅም ጊዜያቸው ነው። ስለዚህ ችግሩ በዚህ ምክንያት የመጣ ነው። በጊዜ ሂደት የሚስተካከልም ነው።ስለመልሱ ጨዋታእንግዲህ ጨዋታው አልቋል ብለን አናስብም። ግማሹ ጨዋታ አልቋል። በዚህ ሁኔታ እዛ ደግሞ ስንሄድ ከዚህ የበለጠ ከባድ ጨዋታ እንደሚጠብቀን እናውቃለን። ለመልሱ ጨዋታ በቀሩት ጊዚያት ተዘጋጅተን፤ ድክመታችን ላይ ሰርተን ውጤት ለመያዝ እንሞክራለን ።ስለ ተጋጣሚየካሜሩን ቡድን የሚናቅ አይደለም። አሁን በምናየው እንቅስቃሴ ብቻ ሳይሆን ትልቅ እና የሚከበር ቡድን ነው። ነገር ግን አሁን በምናየው የኛ ተጫዋቾች የልምድ ማነስ እና የራስ መተማመን ችግር ባይሆን ኖሮ ውጤቱን መያዝ እንችል ነበር።የተጫዋቾች ቅያሪ መዘግየትቅያሪዎች ቁማሮች ናቸው። አንዳንድ ጊዜ ሊሳኩ ይችላሉ አንዳንድ ጊዜ ደግሞ አይሳኩም። ስለዚህ አሁን ያገጠመን ትክክለኛ ቅያሪ ነው ማለት ነው። እኔ እንደዛ ነው የማምነው።“በልምድ በኩል እኛ የተሻልን ነበርን” አላይን ጄውምፋስለ ጨዋታው ኢትዮጵያ ጥሩ ጨዋታ ብታሳይም የኛ ተጫዋቾች ልምድ ያላቸው ናቸው። በዛ እኛ የተሻልን ነበርን። ሜዳችን ላይ ለምናደርገው የመልስ ጨዋታ ዝግጅታችን እንቀጥላለን። ጨዋታ ጨዋታ ነው፤ ስለዚህ በሚገባ መዘጋጀት አለብን። ካሜሩን ወደ ቀጣይ ዙር ማለፍ ትችላለች ።የመልስ ጨዋታጥሩ ጨዋታ ይሆናል ብዬ አስባለሁ። የተሻለ ስብስብ ይዘን እንቀርባለን ብዬ አስባለሁ።